ย้ำการสอบครูผู้ช่วย ต้องโปร่งใส สามารถตรวจสอบได้ หากพบข้อสงสัยร้องเรียนได้ผ่าน facebook ตรีนุช เทียนทอง
นางสาวตรีนุช เทียนทอง รัฐมนตรีว่าการกระทรวงศึกษาธิการ เปิดเผยว่า ตามที่สำนักงานคณะกรรมการการศึกษาขั้นพื้นฐาน (สพฐ.) ได้ประกาศการสอบแข่งขันเพื่อบรรจุและแต่งตั้งบุคคลเข้ารับราชการเป็นข้าราชการครูและบุคลากรทางการศึกษา ตำแหน่งครูผู้ช่วย สังกัด สพฐ. ปี พ.ศ. 2564 โดยกำหนดการสอบภาค ก ความรู้ความสามารถทั่วไปในวันที่ 5 กุมภาพันธ์ 2565 และ ภาค ข มาตรฐานความรู้และประสบการณ์วิชาชีพในวันที่ 6  กุมภาพันธ์ 2565จากนั้นจะประกาศรายชื่อผู้สอบผ่านการคัดเลือกภายในวันที่ 22  กุมภาพันธ์ 2565 คณะกรรมการข้าราชการครูและบุคลากรทางการศึกษา (ก.ค.ศ.) กำหนดให้ สพฐ. เป็นผู้ดำเนินการจัดสอบทั่วประเทศนั้น  ขอกำชับให้การสอบดังกล่าวต้องดำเนินการด้วยความโปร่งใสและเป็นธรรม ซึ่งจะเรียกนายอัมพร พินะสา เลขาธิการคณะกรรมการการศึกษาขั้นพื้นฐาน (กพฐ.) มาย้ำให้การดำเนินการดังกล่าวเป็นไปอย่างถูกต้องและห้ามมีการไปจัดติวข้อสอบอย่างเด็ดขาด เพราะการสอบครั้งนี้ได้รับรายงานว่ามีครูสมัครสอบกว่าแสนราย ดังนั้นสำนักงานคณะกรรมการการศึกษาขั้นพื้นฐาน (สพฐ.) จะต้องทำอย่างรอบคอบ รัฐมนตรีว่าการกระทรวงศึกษาธิการ กล่าวต่อไปว่า ทั้งนี้หากมีเขตพื้นที่ไหนมีการจัดติว หรือมีการดำเนินการที่ไม่ชอบมาพากลเกิดขึ้นในการสอบครูผู้ช่วยครั้งนี้ให้แจ้งเบาะแสหรือข้อมูลมาได้ที่ตนโดยตรง หรือเพจเฟ็ซบุกส่วนตัว “ตรีนุช เทียนทอง” ได้ ซึ่งจะรีบดำเนินการตรวจสอบให้ทันที เพราะการเป็นข้าราชการครูจะต้องเป็นอย่างที่ดีให้แก่สังคม  อีกทั้งครูคือพ่อพิมพ์และแม่พิมพ์ของชาติ หากเส้นทางการได้มาเป็นข้าราชการครูจะต้องเล่นตุกติกก็คงไม่สามาร